वायु संसार की वह वस्तु है जो किसी भी जीवधारी के लिए आवश्यकता मात्र ही नहीं, अपितु जीवधारियों का जीवन ही उसके बिना असम्भव होता है। लगभग संसार के अन्तर्गत कोई ऐसा कार्य नहीं होगा जिसमें वायु का प्रयोग न होता हो। वायु की मर्यादा योगी-महात्मा आदि आध्यात्मिक व्यक्ति ही प्रधानतया स्वीकार करते हैं। शरीर के द्वारा ली गई वायु को ही प्राणवायु कहा जाता है, जिसको दस भागों- पाँच प्रधान (प्राण, अपान, समान, उदान, व्यान) तथा पाँच उप प्रधान (नाग, कुर्म, कृकर, देवदत्त और धनंजय) में विभक्त होकर कार्य करते हुये जाना (अनुभव) व देखा जाता है।